EL
L 205/38
Επίσημη Εφημερίδα της Ευρωπαϊκής Ένωσης
5.8.2022
2.
ότι ο εξοπλισμός δοκιμών και μετρήσεων που χρησιμοποιήθηκε για τη δοκιμή άρμοζε για τη δοκιμή και ήταν κατάλληλα βαθμονομημένος.
δ) Οι πτητικές δοκιμές που διενεργούνται στο πλαίσιο της χορήγησης πιστοποιητικού τύπου διεξάγονται σύμφωνα με τις μεθόδους που καθορίζει ο Οργανισμός για τις συγκεκριμένες πτητικές δοκιμές.
Ο αιτών πιστοποιητικό τύπου πραγματοποιεί όλες τις πτητικές δοκιμές που απαιτούνται για να επιβεβαιωθεί η συμμόρφωση με την εφαρμοστέα βάση πιστοποίησης τύπου.
Οι πτητικές δοκιμές περιλαμβάνουν περίοδο λειτουργίας σε τελική διαμόρφωση, επαρκούς διάρκειας, ώστε να διασφαλίζεται ότι δεν θα υπάρξουν προβλήματα ασφάλειας κατά την πρώτη θέση του αεροσκάφους σε υπηρεσία.
ε)
Ο αιτών πιστοποιητικό τύπου παρέχει στον Οργανισμό τη δυνατότητα: 1. να επανεξετάσει όλα τα δεδομένα και τις πληροφορίες που σχετίζονται με την απόδειξη συμμόρφωσης· 2.
να διενεργήσει ή να παραστεί σε οποιαδήποτε δοκιμή ή επιθεώρηση που διεξάγεται με σκοπό την απόδειξη της συμμόρφωσης· 3.
να διενεργήσει φυσική επιθεώρηση του πρώτου είδους του εν λόγω προϊόντος στην τελική διαμόρφωση για να επαληθεύσει τη συμμόρφωση του σχεδιασμού με τη βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας, καθώς και κάθε άλλη έρευνα που καθορίζεται σύμφωνα με την παράγραφο 21L.B.46.
στ) Μετά την ολοκλήρωση της απόδειξης της συμμόρφωσης, ο αιτών δηλώνει στον Οργανισμό ότι: 1.
έχει αποδείξει τη συμμόρφωση με τη βάση πιστοποίησης τύπου και τις εφαρμοστέες απαιτήσεις περιβαλλοντικής προστασίας, όπως καθορίστηκαν και κοινοποιήθηκαν στον αιτούντα από τον Οργανισμό σύμφωνα με τις παραγράφους 21L.B.43 και 21L.B.45, σύμφωνα με το σχέδιο απόδειξης της συμμόρφωσης· και 2.
δεν έχει εντοπιστεί κανένα στοιχείο ή χαρακτηριστικό που ενδέχεται να καταστήσει το προϊόν επισφαλές ή περιβαλλοντικά ασύμβατο για τις χρήσεις για τις οποίες ζητείται η πιστοποίηση.
21L.A.26
Σχεδιασμός τύπου
Ο αιτών πιστοποιητικό τύπου καθορίζει τον σχεδιασμό τύπου του προϊόντος ώστε να καθίσταται δυνατός ο μοναδικός και αδιαμφισβήτητος προσδιορισμός της ταυτότητάς του.
Ο εν λόγω σχεδιασμός τύπου περιλαμβάνει: α) σχέδια και προδιαγραφές, και κατάλογο των σχεδίων και προδιαγραφών που είναι αναγκαία για τον καθορισμό της διαμόρφωσης και των χαρακτηριστικών σχεδιασμού του προϊόντος· β) πληροφορίες σχετικά με τα υλικά και τις διεργασίες που χρησιμοποιήθηκαν· γ) πληροφορίες σχετικά με τις μεθόδους κατασκευής και συναρμολόγησης· δ) τυχόν περιορισμούς αξιοπλοΐας· ε)
τις απαιτήσεις περιβαλλοντικής συμβατότητας· και
στ) κάθε άλλο στοιχείο που επιτρέπει τον συγκριτικό καθορισμό της αξιοπλοΐας και, αν συντρέχει περίπτωση, της περιβαλλοντικής συμβατότητας μεταγενέστερων προϊόντων του ιδίου τύπου.
21L.A.27
Απαιτήσεις για την έκδοση πιστοποιητικού τύπου
Προκειμένου να εκδοθεί πιστοποιητικό τύπου, ο αιτών: α) αποδεικνύει την οικεία ικανότητα σχεδιασμού σύμφωνα με την παράγραφο 21L.A.23· β) αποδεικνύει τη συμμόρφωση του σχεδιασμού σύμφωνα με την παράγραφο 21L.A.25· γ) αποδεικνύει, για πιστοποιητικά τύπου αεροσκάφους, ότι ο κινητήρας ή ο έλικας, ή και οι δύο, εάν είναι εγκατεστημένοι στο αεροσκάφος, είτε: 1.
διαθέτουν πιστοποιητικό τύπου που έχει εκδοθεί ή καθοριστεί σύμφωνα με το παράρτημα I (μέρος 21) ή που έχει εκδοθεί σύμφωνα με το παρόν παράρτημα· ή 2.
έχουν συμπεριληφθεί στην αίτηση για χορήγηση πιστοποιητικού τύπου αεροσκάφους και ο αιτών έχει διασφαλίσει τη συμμόρφωση του κινητήρα και του έλικα κατά την απόδειξη της συμμόρφωσης σύμφωνα με την παράγραφο 21L.A.25· δ) αποδεικνύει ότι δεν υπάρχουν ανεπίλυτα ζητήματα από τη φυσική επιθεώρηση του πρώτου είδους του εν λόγω προϊόντος στην τελική διαμόρφωση ή από οποιαδήποτε άλλη έρευνα που έχει διεξαχθεί από τον Οργανισμό σύμφωνα με την παράγραφο 21L.
B.46 στοιχεία γ) και δ).